डिजिटल कार्ड
डिजिटल कार्ड या आभाषी कार्ड या क्लाउड कार्ड के नाम से जाना जाने वाले इस कार्ड का कोई भौतिक अस्तित्व नहीं होता बल्कि यह केवल ऑनलाइन दिखाई देता है और इसे ग्राहकों को सीधे किसी एप अथवा वेबसाइट के द्वारा प्रदान कर दिया जाता है। हालांकि इसका उपयोग किसी डेबिट/क्रेडिट कार्ड की तरह ऑनलाइन पेमेंट में किया जा सकता है, लेकिन ऑफलाइन खरीददारी में बिना एनएफ़सी या एप के नहीं किया जा सकता है। ऐसे कार्ड केवल डेबिट/क्रेडिट ही नहीं, बल्कि स्वास्थ्य बीमा कार्ड, वाहन लाइसेंस आदि में भी किए जाते हैं। डिजिटल कार्ड लोगों के स्मार्टफोन, डिजिटल वैलट या स्मार्ट वॉच आदि में सहेजे जा सकते हैं। यह पूरी तरह इंटरनेट द्वारा संचालित किया जाता है।